Rikunarita-ORG/Wikinium huggingface dataset:
# 文言

**文言**（粵拼：man4 jin4）係中國一種書寫文體，源自甲骨文同金文，用來記事。文言經歷幾千年演變，唔同時期文法同用字都有明顯分別。

二十世紀之前，文言幾乎係東亞各國嘅通用文體。中國喺新文化運動之後，以中國國語普通話為基礎嘅白話文，因為政府力推，慢慢取代咗文言文。除咗中國之外，其餘嘅國家都推行自己嘅國語，唔再用文言文。

## 比較

同標準官話白話文（現代中國語文）相比，文言言簡意賅。

| 比較 | 文言文 | 標準官話白話文／現代中國語文 |
| --- | --- | --- |
| 長短 | 言簡意賅 | 相對冗長 |
| 出處用法 | 書面語為主 | 「我手寫我口」為主，亦經修飾。 |
| 語感 | 古雅精煉 | 通俗易明 |
| 用詞 | 單字已有獨立意思 | 多啲雙字詞 |
| 一字多用 | 異字異用 |
| 之 | 的 |
| 句末助語詞 | 已、矣、乎、也… | 了、吧、啊、嗎… |
| 文法詞組次序 | 靈活啲 | 次序明確 |
| 標點 | 標點少而簡（逗、句為主） | 標點繁多 |
| 例 | 《桃花源記》、《醉翁亭記》、《庖丁解牛》、《出師表》、《六國論》… | 魯迅《吶喊》自序、朱自清《綠》、冰心《紙船》、舒乙《香港：最貴的一棵樹》… |
| 流傳 | 限於曾學習文言嘅人 | 廣傳於華文世界 |
| 習法 | 背誦為主，輔以字詞拆解 | 字詞拆解為主，輔以文法分析 |

## 承傳

### 香港

香港中國語文科，小學生已經要學文言文，中學生要讀得深入啲。

廣東話保存咗唔少文言文嘅字詞。例如：

* 「粵語音韻來自秦漢，語彙上溯先秦，大者來自唐宋，…粵語語法有先秦特色，如雙賓語語序…」
* 「粵語人寫通用中文，便要寫『做此等事，當心人頭落地』，與宋人白話無異。」
* 粵語保留好多古代漢語嘅用字，例如「靚」（「衣冠士女……莫不靚妝麗服」，明代《虎丘記》）、「幾時」（「明月幾時有」，宋代《水調歌頭》）

香港文壇曾經流行白話文、文言、廣東話嘅混合，三及第同文白夾雜（白話文加文言）。至今仍有少數作者鍾意用呢種風格寫作。

香港粵劇﹑粵曲﹑粵語流行曲以至小說家金庸嘅武俠小說作品用文白夾雜型式寫。

### 日本

日本自從中國唐代文化交流，到片假名平假名普及後好多年，公函文書、碑文、經文…好多重係用漢字文言。稱之為漢文（かんぶん，Kanbun）。

日本石川縣金澤市兼六園內石碑碑文所見嘅漢字係文言文
### 韓國

喺韓國，文言文叫漢文（한문，Hanmun）。

### 越南

喺越南，文言文叫儒字（亦叫字儒，Chữ Nho）。

## 睇埋

* 文言虛字
* 三及第
* 雙層語言
* 新文學運動

## 註

## 參考
# 平安時代

| 日本史 |
| --- |
|
武士 |
| * 舊石器時代
* 繩文時代
* 彌生時代
* 古墳時代
* 飛鳥時代
* 奈良時代
* 平安時代
* 鎌倉時代
	+ 建武新政
* 室町時代
	+ 南北朝時代
* 戰國時代
* 安土桃山時代
* 江戶時代
* 明治時代
* 大正時代
* 昭和時代
* 平成時代
 |
| * Category:日本史
* 日本教育史
* 日本經濟史
* 日本軍事史
* 日本海軍史
 |

**平安時代**（日文：平安時代）係日本一個時代嘅稱呼，年份為794年到1185年左右。當桓武天皇將個首都移到平安京（即係後來嘅京都）之後，平安時代就咁樣開始喇，好多貴族都喺平安時代做地方官，武士嘅制度亦都喺呢個時代形成。直到平家被消滅，源氏建立鎌倉幕府為止，呢個時代足足有390年嘅時間。當時有個叫紫式部嘅人寫咗一本叫源氏物語嘅書，都幾出名。
# 名詞

**名詞**，舊譯**名字**，與語言學有關，係句子嘅主題、動詞嘅對象或介詞嘅對象可做嘅詞，可以用形容詞來形容渠嘅特性。

## 名詞嘅組織

### 普通名詞與專有名詞

普通名詞解一種也（例「城市」），反而專有名詞解一樣也之一（例「倫敦」），只會證明唯一樣也嘅名。

專名號嘅目的係證明名詞係人名或地名，而書名號嘅係證明係文學作品。

### 可數名詞與不可數名詞

**可數名詞**同**不可數名詞**嘅基本分別就係，可數名詞有關自己嘅特性嘅量詞（例「一**條**魚」，「條」形容魚類嘅長度同波狀身形），反而不可數名詞自己無噉樣嘅量詞，剩係可以用解數緊嘅容器或一個數量嘅量詞（例「一**杯**奶」「一**對**鞋」）。

「個」係一個通用嘅量詞同可數名詞一齊用，但時常有過份用爾個量詞，例如講「一個魚」而唔講正確「一條魚」。

## 量詞

喺數目或指示詞同名詞之間必要擺個量詞（例「一**支**筆」「爾**隻**狗」）。文言無用量詞，所以「此」、「彼」等指示詞唔使喺渠等同名詞之間擺個量詞。「個」係一個常聽通用量詞。

全部量詞亦可以用做獨立名詞，通常用於講已講過嘅主題（例「有幾部車賣，買咗兩**部**。」）。

全部計量單位都當做量詞（例「八**磅**魚」）。

### 量詞前唔講「一」時

講緊一樣也時，多會唔講個「一」字。見以下嘅例句：

請你畀我支筆。
喺爾句之裏，讀者剩知講者叫人等畀渠一支筆，而唔知道如果係講渠支筆、求其一支筆、或係其中一支筆，因為講人所有尐也（「我嘅筆」以量詞代替「嘅」就變「我支筆」）、講求其一個也（「一支筆」唔要個「一」字就變「支筆」）、同講其中一個也（「箇一支筆」唔要指示字「箇」同埋個「一」字就亦變「支筆」），都常會唔講個「一」字，只需要量詞嘅存在就爾尐意思可表示。當然會有時令人唔明想講焉個意思。

唔止一個也就數目字唔可以唔講（例「我兩支筆」「箇四支筆」）。

## 代名詞

### 稱謂代名詞

稱謂代名詞代替讀者知嘅也。例如：

阿明食咗阿明嘅雪糕。
上面句子講阿明講咗兩次，開頭講阿明就已知係焉個食雪糕。以稱謂代名詞就變：

阿明食咗渠嘅雪糕。
可以換埋第一個「阿明」如果讀者已知食雪糕者係焉個。

其他稱謂代名詞包括：吾輩（自稱）、你（對稱）、渠哋（他稱）、大家（統稱）、彼此（統稱）、我自己（複稱）。

### 指示代名詞

指示代名詞代替講者所講緊嘅詞。包括：爾（近稱）、此（近稱）、箇個（遠稱）、焉個（唔定稱）、有尐（唔定稱）。

### 疑問代名詞

疑問代名詞代替所唔知嘅也，包括：何、咩、物、物也。

### 連接代名詞

連接代名詞代替所附有形容詞句嘅也，包括：嘅、尐、之、者。例如：

阿明食咗嘅雪糕係紅色雪糕。
以連接代名詞就變：

阿明食咗嘅雪糕係紅色**嘅**。
## 註釋同埋資料來源

*
* 黎明。《中文字典》，748-749頁，文光出版社，一九八七年九月。

## 攷
# 詞幹

喺語言學上，**詞幹**（英文：**word stem**）係指隻字詞入面賦予隻字詞詞彙意思嘅嗰一橛。

## 概論

以英文做例子，英文入面啲動詞往往係靠加 **-ed** 同 **-ing**  嚟表達時態等嘅資訊，想像英文字詞 **wait**（動詞「等待」噉解）；

* **wait **waited**（簡單過去式）
* **waits**（現在式第三身）
* **waiting**（進行式）

上述呢啲字詞入面 **wait** 就係詞幹。

## 文獻

* Paul Kroeger (2005). *Analyzing grammar*. Cambridge University Press.
# 形容詞

**形容詞**（粵拼：jing4 jung4 ci4；英文：adjective）係種詞性，專門用嚟修飾名詞，譬如形容佢嘅性質、狀態、屬性。

## 語序

粵語同英文啲形容詞正路會擺喺名詞前面。

|  |  |  |  |
| --- | --- | --- | --- |
| 紅色 | 嘅 | 屋 | （粵語） |
| hung4 sik1 | ge3 | uk1 |
| 形容詞 | 擁有標記 | 名詞 |

|  |  |  |
| --- | --- | --- |
| Red | house | （英文） |
| 形容詞 | 名詞 |
| 紅色嘅 | 屋 |

但有啲語言興將形容詞會擺喺名詞後面，例子有法文同越南話。

|  |  |  |
| --- | --- | --- |
| Masion | rouges | （法文） |
| 名詞（陰柔） | 形容詞 |
| 屋 | 紅色嘅 |

|  |  |  |
| --- | --- | --- |
| Ngôi nhà | màu đỏ | （越南話） |
| 名詞 | 形容詞 |
| 屋 | 紅色嘅 |

## 註釋

## 睇埋

* 副詞
* 異質字悖論
# 動字

**動字**（英文：verb），又叫**動詞**，係文法上一類字，描寫動作，現出或者狀態。有啲語文，動字會按時態，態度，情緒，聲調而變形。例如廣東話，做，做緊，做咗，就係呢動變化。有啲語文，會跟人，性別，多寡而變化配合，如英文I have就要對He has等。

動字分爲**內動**同**外動**。內動，又叫**不及物動詞**，指動字，只有起詞，即施動者就够，唔涉及外物，所以叫內動。而外動，又叫**及物動詞**，唔單止有起詞，重會有止詞，即要埋受動者，涉及外物，所以叫外動。例如，「天下猶未平」，平就係內動，有天下做起詞，唔使止詞。而「禽獸迫人」，迫係外動，除咗有禽獸做起詞，重有人做止詞。

有時外動收嘅唔只一端，咁就會借介字做轉詞，轉介出去。唐文來講，介字有【於】【以】【爲】【與】【自】等。例如，「王如施仁政於民」，施係外動字，仁政係止詞，而民就係轉詞，而用【於】做介字，將仁政轉去民。如果係人或者代字，或者名短，有時會慳埋介字，掉一掉位，將轉詞擺先，例如「子噲不得與人燕」，【與】係外動字，人係轉詞，燕係止詞，查實就係「子噲不得與燕於人」咁意思。

｢動字｣ 曾經唔係指所有動詞，只係指其中一類。

## 主語動詞一致

## 及物

## 睇埋

* 語序
* 謂語

## 註
# 詞形變化

西班牙話：

**gat-** → 「貓」嘅詞幹

**gato** → 貓公

**gata** → 貓乸

**gatos** → 多隻貓公

**gatas** → 多隻貓乸

**gatos** → 多隻貓，有公有乸

**詞形變化**（粵拼：ci4 jing4 bin3 faa3）係指一隻詞語因為要表達唔同嘅文法範疇而變樣。例如英文入面就有時態呢樣嘢，**run**（跑）呢隻詞做過去式嗰陣要變成 **ran**，所以 **ran** 就係 **run** 嘅一款詞形變化樣。

## 基本概論

蘇格蘭蓋爾話都有詞形變化：

**cù** → 一隻狗

**dà chù** → 兩隻狗

**coin** → 多過兩隻狗
詞形變化同文法範疇係兩個緊密相關嘅概念。

抽象化啲講，一種文法範疇係指一隻語言嘅文法入面物件可以有嘅特徵；

* 每個範疇都有若干個可能值，例如時態可以有「過去式」同「現在式」等嘅幾個可能值；
* 如果一隻詞要由其中一個數值傳去第個數值，好多時就要做詞形變化－隻詞變樣嚟表達佢屬個文法範疇嘅邊個數值。

## 主要類型

廣東話同其他漢語出咗名少詞形變化（睇埋分析語），但英文等嘅多種歐洲語言就有豐富嘅詞形變化：

### 時態

時態（tense，粵拼：ten1 si2）係一種文法範疇，一隻詞喺時態上有「過去式」同「現在式」等幾個可能嘅值；喺英文裏面，如果一隻詞時態要變，多數常都要做詞形變化，隻詞要變做第個樣表達時態，例如

**know**（知道）呢隻詞做過去式嗰陣
要變成 **knew**，
表示件事係喺過去發生嘅。

包括廣東話在內嘅漢語普遍都冇時態詞形變化呢家嘢－

**佢今日去行街**，用粵拼寫係 keoi5 gam1 jat6 heoi3 haang4 gaai1；
**佢尋日去行街**，用粵拼寫係 keoi5 cam4 jat6 heoi3 haang4 gaai1；
－當中 haang4 gaai1（漢字：行街）無論件事係而家發生定過去發生，隻詞個樣（以口語發音做準）都唔變。

### 人稱

人稱指隻詞按「主語（S）係邊個」起變化，例如英文嘅 **(to) be**，

如果 S 係講嘢嗰個人就變 **am**（**I am...** = **我係...**），
如果 S 係聽嘢嗰個人就變 **are**（**You are...** = **你係...**）
... 等等。

### 數量

文法數量：又用英文做例子，喺英文入面，數量係種文法範疇，詞喺數量上有「單數」同「眾數」等嘅可能值；如果一隻詞要由單數變成眾數，通常（但唔一定）要喺隻詞後面加 **-s**，例如

**cat** 係指一隻貓，而 **cats** 就係指多隻貓。
**dog** 係指一隻狗，而 **dogs** 就係指多隻狗。
某啲語言對文法數量仲會有更加複雜嘅變法，唔只分**一個-多過一個**咁簡單，好似蘇格蘭蓋爾話，會分**一個-兩個-多過兩個**。

### 性別

亦可以睇吓英文冇、但好多歐洲語言都有嘅性別：廿一世紀初嘅法國話、意大利話、西班牙話、加泰隆尼亞話同德國話等多數歐洲語言都有「凳或者檯都可以分男女」嘅情境。加泰隆尼亞話例子：

|  |  |
| --- | --- |
| casa | vermella |
| 陰性名詞 | 陰性形容詞 |
| 屋 | 紅色嘅 |

|  |  |
| --- | --- |
| cotxe | vermell |
| 陽性名詞 | 陽性形容詞 |
| 汽車 | 紅色嘅 |

### 變格

變格（declension）係指名詞、代名詞、形容詞、副詞或者冠詞為咗扮演特定文法功能而做詞形變化。

### 據由

世上有一啲語言會靠詞形變化嚟表示「句嘢講嘅資訊，係邊度嚟嘅」噉嘅資訊。噉嘅語言就算係文法上具有據由詞形變化。

## 睇埋

* Lexicon
* 分析語
* 修飾語
* 聲調同語調
* 形態素變調
* 詞形還原
* 構詞整平

## 引咗
# 象聲詞

**象聲詞**（耶魯粵拼：**jeuhng sēng chìh**，粵拼：**zoeng6 seng1 ci4**，英文：onomatopoeia）又叫**擬聲詞**，係摹擬某啲事物嘅聲嘅一種詞彙。

有關古文例子，可以睇睇《木蘭辭》入邊嘅「唧唧復唧唧，木蘭當戶織。」

## 粵語嘅象聲詞

* 乒鈴嘭唥（bing4 ling1 baang4 laang） - 形容易碎硬物跌落地或者互相撞擊時後發出嘅聲；例句：「廚房啲嘢跌晒落地，發出乒鈴嘭唥噉嘅聲。」
* 吰吰聲（wang1 wang1 seng1） - 形容耳鳴嗰陣嘅聲
* 𠽌𠽌聲（syut4 syut2 seng1） - 形容食麪嘅聲
* 卜卜（buk6 buk6）- 形容心跳聲
* fi4 li1 fe4 le4- 形容人喊嘅聲
* si4 si1 syut4 syut4 - 形容擤鼻涕嘅聲
* 索索聲（sok4 sok2 seng1） - 形容食脆卜卜嘅嘢發出嘅聲
# 上古漢語

| 上古漢語  |
| --- |
| 周代頌鼎上面刻嘅金文 |
| 用嘅國家、地區 | 古華夏（周朝、春秋戰國、秦漢） |
| 講嘅人口 | — |
| 系屬 | 漢藏語系
* 漢白語族
	+ **上古漢語**
 |
| 文字 | 甲骨文、金文、篆書、隸書 |
| 語言代碼 |
| ISO 639-1 | 無 |
| ISO 639-3 | och |
| Linguist List | och |
| Linguasphere | 79-AAA-a |
| * 睇
* 傾
* 改
 |

古文
**上古漢語**（粵拼：soeng6 gu2 hon3 jyu5）係最初由古漢語語言學家高本漢主張，由商代（中國青銅時代，公元前11世紀）至東漢或者延伸到西晉（公元2-3世紀）嘅古人講嘅古代中原話。其中又可以細分做幾個時期，即原始漢語（至商代中晚期，有時嘸包含喺上古漢語裏面討論）、早期上古漢語（至戰國）、晚期上古漢語（戰國以後）。呢個詞主要用喺漢語音韻史入面，而呢科嘅宗旨係憑而家有嘅歷史資料去重構古代中文嘅語音。

上古漢語亦係秦漢時期大一統帝國嘅官話，《論語》、《孟子》同《道德經》喺之前嘅時期寫成，而沿用咗二千幾年嘅文言文正正保留咗上古漢語嘅語法同詞彙。

由於喺先秦時期留低嘅音韻書唔多，亦無乜其他語言可以對照，所以上古漢語唔似得中古漢語噉、學界喺語音方面已經取得咗廣泛嘅共識。直到而家啲語言學家都重拗緊一啲重要問題，例如上古漢語中嘅陰聲韻字到底有無濁塞音尾。雖然係噉，複輔音嘅存在同無聲調呢兩點都近乎係定論。

就算今日留低嘅相關資料有所不足，重構上古漢語主要重可以靠幾方面嘅嘢。漢文方面，第一：收集咗上古文學嘅書，譬如《楚辭》同《詩經》，留低咗唔少韻文；第二：兩漢嘅字書，例如《說文解字》、《爾雅》、《釋名》等，有啲好似《輶軒使者絕代語釋別國方言》噉，重會解說當時嘅方音；第三：出咗土嘅甲骨卜辭、銘文嘅鍾鼎、竹簡、帛書；第四：當年四夷、甚至喺泰西嘅種族、國邦名嘅譯音。漢文以外，第一：今日流通各地嘅中國話及各有異同嘅方音，當中閩語因為形成年代早過中古漢語，語言學家又重構出原始閩語，對研究上古漢語好大幫助；第二：日本、朝鮮半島、越南、琉球流傳嘅早期漢字音；第三：藏緬語族、侗台語系、以至南島語系等嘅同源詞，而呢樣同上古漢語嘅關係，學界都爭論咗好多年。

## 音系

雖然現代漢語冇乜複輔音，但係上古漢語就似乎有。廿一世紀嘅歷史語言學研究者有著力嘗試重新建構上古漢語嘅音系，發現上古漢語似乎有一定量嘅複輔音。根據鄭張尚芳、白一平同埋沙加爾等學者嘅研究，喺上古漢語入便**江**呢隻漢字係讀做類似 /\*kroːŋ/ 噉嘅音嘅—開頭輔音係 /kr/，而且亦有啲學者話上古漢語有 /sn/ 或者 /st/ 等嘅音節開頭輔音串。

## 引咗
# 浮世繪

東洲齋寫樂一幅浮世繪作品
**浮世繪**fau4 sai3 kui2（和製漢字：**浮世絵**；平假名：**うきよえ**；日羅：**ukiyo-e**）係日本江戶時代廣傳嘅畫藝，起源自 17 世紀，主要係用版畫嚟描繪人嘅日常生活、風景、靚女同戲劇等嘅平凡題材；當中由葛飾北齋畫嘅《富嶽三十六景》就好出名，用咗 46 幅圖描繪由日本多地望到嘅富士山景色。

## 睇埋

* 浮繪

## 攷
# 江戶時代

| 日本史 |
| --- |
|
武士 |
| * 舊石器時代
* 繩文時代
* 彌生時代
* 古墳時代
* 飛鳥時代
* 奈良時代
* 平安時代
* 鎌倉時代
	+ 建武新政
* 室町時代
	+ 南北朝時代
* 戰國時代
* 安土桃山時代
* 江戶時代
* 明治時代
* 大正時代
* 昭和時代
* 平成時代
 |
| * Category:日本史
* 日本教育史
* 日本經濟史
* 日本軍事史
* 日本海軍史
 |

**江戶時代**（日語：江戸時代）係日本一個時代，佢嘅年份喺1603年到1868年為止，當德川家康成為咗征夷大將軍同埋成立江戶幕府之後，咁就開始咗。由於江戶時代早期開始實行鎖國政策，只批准明朝（同後來嘅清朝）同埋荷蘭嘅商船到日本貿易，形成更獨特嘅日本文化。此外，實行咗嚴格嘅武士制度，令到幕府自1636年嘅島原之亂後，直到幕府為止，冇發生過大規模嘅暴動。

## 政治

雖然喺關原之戰大大削弱豐臣家實力，但係仍然重未減少家康對豐臣秀賴嘅戒心，終於喺1615年大阪之陣中消滅咗豐臣家，此後為免出現武士之間嘅互相攻擊，下令進行一國一城令以及參勤交代加緊對地方大名嘅監督。德川幕府設立咗譜代大名同埋外樣大名，此外重有長期留喺江戶城嘅武士集團旗本，成為咗幕府統治全國嘅基礎。

## 經濟

幕府為咗方便自己統治，開始實行嚴格嘅階級制度。佢哋特別重視農民，重唔鼓勵啲日本人從事商業活動。
# 正字法

**正字法**，又叫**正寫法**，係指緊一隻語言入面規範嘅書寫方式。如果隻語言慣常係用字母寫，正字法就會包括佢啲詞語要點樣串法，而若果係好似二十一世紀初粵語噉用開漢字嚟寫，就要講明唔同形態素同詞語分別對應咩漢字。此外，標準字同標點亦都可以訂立標準。

## 基礎概念

是但攞一隻語言，隻語言嘅正字寫法係指講呢隻語言嘅人點樣寫隻語言，例如粵文係要用粵語嘅用詞同句法嚟寫，原則上粵文可以用羅馬字嚟寫（睇埋粵文拉丁化），好似係以下嘅句子噉，係用咗粵拼嚟寫

Ngo5 sik1 gong2 gwong2 dung1 waa2（漢字：**我識講廣東話**）
粵拼由香港語言學學會制定，講明唔同元音、輔音同聲調點樣對應字母同阿拉伯數字，可以用嚟做書寫粵語嘅標準。但喺慣例上，粵港地區嘅粵語群體寫親粵文，通常會用漢字（包括粵字）嚟寫，只係間中會混雜用羅馬字寫嘅拼音。

喺語言學上，**正字法**一詞仲可以係指一種工作，牽涉到同文字系統未成熟嘅語言，整返套文字嚟書寫佢。

## 形成過程

編集成典對正字法嘅重要性在於，若果同一隻語言做咗編集成典，就係為佢提供咗公開而且有權威嘅參考標準。正字法唔單止關乎字形嘅規範，仲直接影響到語言嘅書寫、傳承同學習。

編集成典通常都會由官方機構推行，但係都唔一定：例如法國就有法蘭西學院負責制定法文相關嘅標準，而喺好多國家同地區，政府都會成立類似嘅機構，專門負責同國內或區內嘅各語言做編集成典；另一方面，類似編集成典嘅過程又有可能民間自發，例如有學者指二十世紀嘅粵語雖然政府支持唔多，民間依然開始寫粵文，而且由於溝通需要，慢慢發展咗一套標準出嚟。

## 睇埋

* 漢字
* 正體漢字
* 深正字法
* 雙層語言

## 註釋

## 引述
# 字形

用數學公式定義嘅向量字形
羅馬字母 a 嘅唔同字形
**字形**（英文：**glyph**）喺排版同平面設計，係指字符嘅某特定嘅實際形狀，即係話喺是但一隻編碼系統（例如統一碼）入面，一個基本符號可能有唔同寫法或者唔同樣，而當中某個特定嘅樣就叫字形。

字形係一個電腦排版嘅概念；喺活字印刷，對應嘅係一種叫字粒嘅實物。

## 編碼同字形

喺個別嘅字款，可能唔係個個字形都有編碼。以中日韓書寫系統做例，譬如用一隻日本出嘅字款（臺灣出嘅字款通常冇咁嘅功能），喺 InDesign 打一個 ｢港｣ 字，右下角會係一個 ｢己｣，但係假設用緊嘅係東亞版嘅 InDesign，我哋可以選咗個 ｢港｣ 字再改設定做傳統字，個字右下就變咗 ｢巳｣；兩個字喺編碼上冇變（即係兩個之中有一個可能冇編碼），但係兩個係唔同嘅字形，喺套字款入面係由兩個唔同名嘅函數定義。

喺比較複雜嘅書寫系統，同一個字符可能視乎佢喺個字嘅邊個位會唔同樣，例如喺阿剌伯文，字母 ه（haaʾ）單丁寫寫 ﻩ，喺字頭寫 ﻫ，喺中間寫 ﻬ，喺尾寫 ﻪ，但係打字嘅時候唔會特別打，即係編碼冇變，但係唔單止要用唔同嘅字形來顯示每個唔同嘅樣，個操作系統仲要䀹住個有家有冇打多咗個字母，要將熒幕上已經顯示咗嘅字形隨時換做第個字形。

## 攷
# 阿拉伯數字

阿拉伯數字
**阿拉伯數字**（英文：Arabic numerals）係一種全球通用嘅十進制數字。由1、2、3、4、5、6、7、8、9同0組成。阿拉伯數字唔係阿拉伯文，係由印度人發明傳咗去阿拉伯，再傳去西方。

喺排版，阿拉伯數字有兩種基本形態，分別叫齊綫數字同古風體數字，喺漢字圈用嘅通常齊綫數字。

## 睇埋

* 阿拉伯文數字
* 阿拉伯字母
# Shift-JIS

**Shift-JIS**，簡稱 **SJIS**，係以前統一碼未喺日本普遍採用之前常見嘅一種內碼同交換碼，由微軟同日本嘅 ASCII 公司共同開發，特別設計來畀個人電腦用，同傳統嘅半形假名（內碼 161－223）兼容，然後喺空位度楔嗮啲漢字入去（內碼第一個字節 129－159、224－239），用咗好耐之後先喺1997年正式標準化（JIS X 0208），爾種編碼唔夠位裝 JIS X 0212 入面嘅漢字，所以同 ISO 2022 並唔完全對應。

## 攷
# 大漢和辭典

《**大漢和辭典**》，係世界上最大型嘅漢和辭典，由大修館書店出版，字典嘅主編諸橋轍次使咗幾十年時間先完成。

## 介紹

本辭典收錄咗五萬個漢字、53萬條辭彙，當中包括來自《詩經》、《論語》、《孟子》、《老子》、《莊子》等等傳統經典，同埋由古代至現代書籍入面見到嘅大量熟語。辭典亦收錄咗一萬篆字。大修館嘅官方網站話，佢係世界上最大型嘅漢和辭典。初版時，辭典內文部份有12卷，另外附上一索引卷，合共有13卷。修訂第二版時，追加咗一卷「語彙索引」同埋一卷「補卷」，而家全書合共15卷。

## 歷史

喺本辭典面世前，主流字書如《康熙字典》等等，主要淨係解釋單字，好少闡述兩字或以上構成嘅詞語，後來先至有類似《辭源》噉樣專門解釋詞語嘅字書。諸橋轍次藉住喺1917年間留學中國嘅經驗，佢深感有必要編撰網羅單字同詞彙解說嘅字書，萌生咗編撰《大漢和辭典》嘅念頭。

1925年，大修館書店創業者鈴木一平希望能夠出版詳實過以往漢和辭典幾倍嘅新辭典。佢搵咗當時任敎大東文化學院嘅諸橋。諸橋開始計劃出版工作，好快佢就知道工程浩大。鈴木就表示會支持出版到底。1927年6月，諸橋同大修館間簽訂咗出版合同，開始梳理字詞同埋撰寫詞條內容。1935年完成咗「最終原稿」。之後佢又花咗兩年幾時間校正「最終原稿」，並且喺1941年完成七校、八校，畀出版社刊排佢嘅加筆補正稿。

但跟住落嚟，本辭典嘅出版可謂困難重重。當時正值二戰，由1943年開始發行咗頭3卷之後，發行所連同辭典嘅活字木印版喺1945年2月25日畀火燒晒。同年，日本戰敗。戰後諸橋轍次喺兩間藏書所「靜嘉堂文庫」同「甲州山奧」度，買番佢全卷15000頁嘅校正殘本，同佢嘅大仔、二仔一齊繼續編撰，三仔就喺完成大學之後先返嚟幫手。期間諸橋轍次又患上咗白內障，幾乎失明。戰後，日本又缺乏製作木板活字印刷嘅工匠，令辭典原稿難以付梓。好彩後來得到石井茂吉用當時嘅新技術照相排版植字（写真植字）嚟度製版。1955年11月，距離提案30年，重新製版嘅《大漢和辭典》第1卷正式發行。直至1960年，終於將全部13卷發行完畢。

諸橋喺編撰同埋出版過程中，得到好多人協助，先可以令辭書順利出版，包括喺二戰後隔年相繼辭世嘅川又武、渡邊實一、真下保爾、佐佐木新二郎四位友人，同埋近藤正治、小林信明、渡邊末吾、鎌田正、米山寅太郎等等好多人嘅幫助。

## 字條詞條來源

### 漢字

本辭典嘅漢字，主要喺《康熙字典》、《中華大字典》、《說文解字注》、《說文通訓定聲》、《宋元以來俗字譜》等等來源收集，而且根據《康熙字典》嘅順序列出。爲解決部首檢字嘅問題，又附有索引卷（第13卷），方便用戶有效率檢字。

漢字嘅讀音，主要採用嘅唔係《廣韻》，而係《集韻》。至於日語讀音，音訓以歷史假名遣記錄，常用字嘅現代官話讀音就以注音符號同威妥瑪拼音標示。解析漢字字源嘅篆文主要來自《說文解字》。

本辭典編寫於1930年代，當時甲骨文文字學同埋音韻學冇而家咁發達，因此書中部份漢字嘅音韻同字源說明，會稍爲依從舊說，譬如「東」字，今日主流講法係根據甲骨文解釋成索囊之形，但本辭典仍然用篆書「木中有日」嘅理據重構說法。

### 字嘅來源

根據本辭典嘅說明，啲漢字嘅來源包括下列文本：

《爾雅》、《方言》、《廣雅》、《說文解字注》、《說文長箋》、《釋名》、《經典釋文》、《一切經音義》、《干祿字書》、《余文》、《玉篇》、《川篇》、《類篇》、《海篇》、《篇海類篇》、《篇海》、《篇海大成》、《奚韻》、《篇韻》、《廣韻》、《集韻》、《五音集韻》、《五音篇海》、《龍龕手鑑》、《搜真玉鏡》、《本草綱目》、《通志》、《通志略》、《六書略》、《詩經》、《字彙》、《字彙補》、《正字通》、《康熙字典》、《宋元以來俗字譜》、《中華大字典》、《辭海》、《新撰字鏡》、《和名類聚抄》、《類聚名義抄》、《節用集》、《異體字辨》、《和漢三才圖會》、《和字正俗通》

但亦可能有啲來源冇列出嚟。

### 詞彙

書中嘅詞彙主要由《佩文韻府》、《駢字類編》收集，並且喺四書五經、《周禮》、《儀禮》、《左傳》、《史記》、《漢書》、《後漢書》、《三國志》，仲有《管子》、《荀子》、《韓非子》等諸子，《文選》、《楚辭》、晉唐小說、《水滸傳》、《紅樓夢》、元曲等戲曲，或者《漢籍解題》、《中國人名大辭典》、《中國古今地名大辭典》、《讀史方輿紀要》、《典海》、《事物異名錄》、《海錄碎事》、《淵鑑類函》、《古今圖書集成》、《本草綱目》、《明律》、《大清會典》、《佛教大辭典》、《三才圖會》、《新撰支那時文辭典》等等嘅工具書入面收集同埋引用。同時亦都喺呢啲文獻中引用咗不少插圖。結果共收集得53萬詞彙，超過2800幅插圖。

## 參考

## 出面網頁

* 大修館書店：《大漢和辭典》紀念室、15卷增補版、數碼版
* 諸橋轍次紀念館
* 漢字數據庫計劃
# 和製漢字

**和製漢字**（國字）即係指日本人喺漢字傳入日本之後根據六書自創嘅「會意」或「形聲」漢字，由日本人自行創作、喺中國古籍入面未曾出現過嘅漢字。呢啲字通常同日常生活、自然環境（例如山地、農田、道路）或者度量衡有關，佢哋一般淨係喺日本用，但亦有部分傳到用中文字嘅地區，好似「呎」、「腺」、「癌」、「鱈」等等。

## 常見和製漢字範例

* 峠（とうげ；tōge）：山口，鞍部。
* 榊（さかき；sakaki）：楊桐，常綠樹。
* 畑（はたけ；hatake）：旱田，田地，專業領域。
* 辻（つじ；tsuji）：十字路口，十字街，路邊，街頭。
* 働（はたらく；hataraku）：做工。
* 躾（しつけ；shitsuke）：教養。或者寫做「仕付け」。
* 込（こ / ko）：放入、擁擠（常見於動詞「込む」）
* 凪（なぎ / nagi）：風平浪靜
* 雫（しずく / shizuku）：水滴
* 枠（わく / waku）：框架、範圍
* 鱈（たら / tara）：鱈魚
* 腺（せん / sen）：腺體
* 瓩（キログラム / kilogram）：千克／公斤
* 粁（キロメートル / kilometre）：千米／公里

## 「和製漢字」同「和製漢語」嘅分別

* **和製漢字**係指單個漢字係日本創造，例如「働」。
* **和製漢語**係指用漢字組合而成嘅新詞，多數喺明治維新時期為翻譯西方概念而創，例如「社會」、「經濟」、「電話」、「抽象」、「哲學」。

呢啲文字已經深深融入現代日語入面，部分詞語甚至喺中文世界都變成通用漢字或者常用詞彙。
# 和語

呢幅畫描繪平安時代作家紫式部；佢嗰本名作《源氏物語》就用咗唔少和語詞彙。
**和語**（日文：わご*wago*）呢個概念，係指現代日語留存嘅本土詞彙：日語唔屬漢語，而係屬日本琉球語系，日語喺歷史上吸收過各種外來影響，試過由漢語（尤其係唐朝同宋朝嘅中古漢語）等多種外來語吸取詞語同用法；不過早喺受外來語影響前，日語就已經有一定量嘅固有詞，呢啲本土詞彙就係所謂嘅**和語**。

和語係日語特有嘅，同漢語嘅對應字詞差異頗大。

## 其他嗌法

二〇二二年喺香港一角有隻貓；
粵語：**maau1**
日漢：**貓**
日語訓讀：**neko**
喺日語，和語呢個概念又有個名叫**大和言葉**（日文：やまと ことば*yamato kotoba*），呢隻字詞係自質詞，因為佢具有佢所指嘅特質——呢隻字詞本身係和語，當中

|  |  |  |
| --- | --- | --- |
| 字詞 | 漢字寫法 | 意思 |
| **Yamato** | 大和 | 日本 |
| **Kotoba**  | 言葉 | 言詞 |

大致似粵拼 jaa6 maa1 to1 ko1 to1 baa6 噉嘅語音。呢兩隻字詞都係出自日語本土詞彙嘅。相比之下 **wago**（個讀音近似粵拼：waa1 go4）一詞就係取自中古漢語嘅讀音，唔屬於和語。

## 語言特徵

喺音系上，和語字詞傾向多音節，唔似得出自漢語嘅字詞噉傾向得一至兩個音節。呢啲字詞傾向緊密跟從日語嘅 CV（輔音後掕個元音）結構，而且拼組合成詞嗰時，前嗰隻詞嘅元音不時會發生變化，而後嗰隻詞可能出現連濁嘅現象，例如：

|  |  |  |
| --- | --- | --- |
| 前字詞 | 後字詞 | 砌埋做... |
| **き**ki（木） | **たつ**tatsu（立つ） | **こだち**kodachi（木立） |
| **さけ**sake（酒） | **たる**taru（樽） | **さかだる**sakadaru（酒樽） |

相比之下，出自漢語嘅字詞就被指係比較多拗音、拉長嚟讀嘅元音、或者結尾輔音。

講詞性，日語入便嘅助詞冚唪唥都係和語，而動詞同形容詞傾向係和語。嚟自漢語或者歐洲語言嘅外來詞好多時都係名詞，可以後面加〜**する**-suru（簡單講係**做**噉解）變做動詞，可以加〜**な**-na或者〜**の**-no（簡單講近似粵語**嘅**）做到形容詞噉嘅功能，但係呢啲外來詞被指唔會做得到「真正」嘅日語詞而「真正」嘅日語詞係**う-**u- 或**る-**ru- 尾（動詞）或者係**い-**i- 尾（形容詞）嘅。

講詞庫，和語係現代日語詞庫不可或缺嘅部份，冇咗呢啲詞就連完整嘅語句都組唔到。而現代日語裡便非和語嘅詞彙，好多時都係一啲技術性質嘅字詞，例如廿世紀起科學同科技方面嘅詞就充滿咗嚟自英文嘅借詞，例子有

| 字詞 | 寫法 | 意思 | 來源 |
| --- | --- | --- | --- |
| konpyūtā | コンピューター | 電腦 | 英文：Computer |
| tsuittā | ツイッター | Twitter | 英文：Twitter |
| butsuri | 物理 | 物理科 | 中漢：物理 |

順帶一提，由其他語言借技術詞彙呢家嘢，其他語言都成日做，例子可以睇吓英文點樣喺歷史上大量由法文同拉丁文嗰度借技術詞彙。

## 書寫方法

日文借字事例：有人想寫 **gomi** 一詞落個垃圾桶度，用咗**護美**呢兩隻漢字嚟寫。
喺廿一世紀初，日語嘅書寫系統包括平假名、片假名同和製漢字。片假名主要係用嚟寫外來詞嘅，尤其係借自歐洲語言嗰啲，例子可以睇吓日語當中指**電腦**、**雪糕**同**朱古力**等嘅好多詞彙。

相比之下，和語詞彙要寫嗰陣通常會用平假名或者訓讀嘅和製漢字：扮演重要文法功能嘅字詞（例如啲助詞）幾乎實係用平假名寫嘅而掕喺動詞同形容詞後表示詞形變化嘅部份亦都係用平假名寫嘅。名詞、動詞同形容詞嘅根等嘅實詞就傾向用漢字寫。

亦有部份嘅和語字詞寫起上嚟會用借字法嚟寫，即係搵同音、但意思上無關嘅漢字寫。例如喺日本就試過有人用**護美**呢兩隻漢字嚟寫**垃圾**一詞：和語**垃圾**一詞係 **go mi**，慣常會用片假名寫做**ゴミ**gomi，呢隻字詞喺意思上同**保護**或者**美**冇咩關係，但日語**護美**呢兩隻漢字嘅音讀（簡化講係似漢語嘅讀音）咁啱就係 **gomi** 所以寫嘢嘅人就將隻口語詞寫做**護美**噉嘅樣。

## 日語史

* 上古日語
* 中古日語
* 中世日語
* 音讀同訓讀

## 再睇埋

* 外來詞
* 同義詞
* 粵語中嘅百越底層

## 註釋

## 引述
# 借字 (日文)

護美代塵
日文中嘅**借字**（当て字、宛字、充て字），就係無視字本身嘅用法，臨時性借來替換標示漢字等等文字。

## 概要

**当て字**嘅概念係日文嘅「（当座の）字を当てる」（臨時借字替代），通常係借用漢字。

* 狹義上來講，就係無視漢字嘅字義，祗係考慮讀音來借字。
* 廣義上來講，都包括埋無視漢字讀法，祗係考慮字義來取借字。都包埋日文嘅熟字訓。

另外，喺大中華地區等使用漢字嘅地區，因爲啲字筆劃好多，搞唔清楚正確嘅書寫方式嗰時，用同音又簡單嘅漢字或數字來代替，官話叫呢種字爲「白字」。

日文借字通常用『學年別漢字配當表』（教育漢字）同『常用漢字表』裏邊無嘅漢字或者讀音，大眾媒體原則上基於法令都會避免使用。

## 註
# 自質詞

上圖有兩隻 **Blue**－英文藍色噉解－文字，上面嘅 Blue 本身係藍色所以係自質詞，而下面嘅 Blue 本身係紅色所以係異質詞。
**自質詞**同**異質詞**係語言學上兩個緊密相關嘅概念。

* **自質詞**：如果話一隻形容詞係自質詞，即係話佢描述緊自己，例如英文字詞 **English**（可以係**英文嘅**或者**英格蘭嘅**噉解）就係自質詞，因為隻字詞描述緊嗰樣特性－**英文**－係佢自己有嘅特性；又或者英文字詞 **Hellenic**（**嚟自希臘嘅**噉解）噉－隻字詞源上係由古希臘文 **Ἑλληνικός**（羅馬字：ellhnikos）嗰度嚟嘅。粵文嘅例子包括四聲嘅聲調名，平、上（soeng5）、去、入四個名描述嘅都係自己嘅聲調。
* **異質詞**：如果話一隻形容詞係異質詞，即係話佢**唔係**描述緊自己，例如英文詞 **misspelled**（**串錯咗**噉解）就係異質詞，因為隻字詞並冇串錯，唔具有隻字詞描述緊嗰樣特性（**串錯咗**呢樣特性）。官話嘅例子有入聲爾個名，官話冇入聲，喺官話個 ｢入｣ 字唔係入聲。

自質詞同異質詞最出名嘅，係佢哋嘅存在引起咗一個悖論。

## 睇埋

* 異質詞悖論
* 形容詞

## 引咗
# 合氣道

合氣道| **日文：合気道** |
| --- |
|  |
| 用嘅武器 | 身體、雙手、木刀、杖 |
| 創立國 |  日本 |
| 創立年 | 1948年 |
| 創始人 | 植芝盛平 |
| 源流 | 大東流柔術 |
| 派生種目 | 臺灣合氣道、韓國合氣道 |
| 主要技術 | 體術、武器術 |
| 組織拎 | 公益財団法人合気會 |

**合氣道**（粵拼：**hap6 hei3 dou6**，日文：合気道あいきどう）係一種衍伸自日本大東流合氣柔術嘅一種武術。日本合氣道（Aikido）係由植芝盛平綜合佢嘅武術研究、哲學同埋宗教信仰而發展出嚟嘅一種現代日本武術。

## 技法

### 基本招式

合氣道嘅基本招式，包括一教、二教、三教、四教、五教、四方投げ、入身投げ、迴轉投げ、天地投げ、小手返し、呼吸投げ、十字絞、合気落とし等幾種主要技法，每種技法都可以再配合正面打、突き、橫面打、片手取り、両手取り、後ろ両手取り，甚至可以沿生出座技同半身半立嘅施技方式，因此喺臨敵應變上面，招式可以有好多變化。

### 技巧

* 崩し
* 正中線
* 入身
* 転換
* 體捌き

*
*

## 睇埋

* 巴西柔術
* 德國柔術
* 俄國柔術
* 柔術
* 柔道
# 札幌

日本 > 北海道 > **札幌札幌市**（日文：札幌市／さっぽろし*Sapporo shi* \*/?）係日本北海道同埋石狩振興局嘅首府市，佢係日本至北嘅政令指定都市，亦係北海道政治經濟中心。喺2020年5月31號人口有1,962,331，喺日本全國排第五。

札幌市呢個政區面積好大，同周圍嘅江別市、北廣島市、惠庭市夾埋做札幌都市圈。札幌1972年搞過冬季奧林匹克運動會，家下最出名係札幌冬日節。

## 氣候

札幌屬大陸性氣候，年度溫度變化大。

| 摺埋札幌 (1991−2020，極端值 1877−2022)氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 歷史最高温 °C（°F） | 11.2 (52.2) | 10.8 (51.4) | 18.3 (64.9) | 28.0 (82.4) | 34.2 (93.6) | 33.7 (92.7) | 36.0 (96.8) | 36.2 (97.2) | 32.7 (90.9) | 27.3 (81.1) | 22.4 (72.3) | 14.8 (58.6) | 36.2 (97.2) |
| 平均最高温 °C（°F） | 5.1 (41.2) | 7.0 (44.6) | 12.3 (54.1) | 21.3 (70.3) | 27.4 (81.3) | 29.0 (84.2) | 31.4 (88.5) | 32.0 (89.6) | 28.8 (83.8) | 22.7 (72.9) | 17.2 (63) | 9.4 (48.9) | 32.7 (90.9) |
| 平均高温 °C（°F） | −0.4 (31.3) | 0.4 (32.7) | 4.5 (40.1) | 11.7 (53.1) | 17.9 (64.2) | 21.8 (71.2) | 25.4 (77.7) | 26.4 (79.5) | 22.8 (73) | 16.4 (61.5) | 8.7 (47.7) | 2.0 (35.6) | 13.1 (55.6) |
| 每日平均氣温 °C（°F） | −3.2 (26.2) | −2.7 (27.1) | 1.1 (34) | 7.3 (45.1) | 13.0 (55.4) | 17.0 (62.6) | 21.1 (70) | 22.3 (72.1) | 18.6 (65.5) | 12.1 (53.8) | 5.2 (41.4) | −0.9 (30.4) | 9.2 (48.6) |
| 平均低温 °C（°F） | −6.4 (20.5) | −6.2 (20.8) | −2.4 (27.7) | 3.4 (38.1) | 9.0 (48.2) | 13.4 (56.1) | 17.9 (64.2) | 19.1 (66.4) | 14.8 (58.6) | 8.0 (46.4) | 1.6 (34.9) | −4.0 (24.8) | 5.7 (42.3) |
| 平均最低温 °C（°F） | −11.8 (10.8) | −11.7 (10.9) | −7.9 (17.8) | −1.4 (29.5) | 3.9 (39) | 9.0 (48.2) | 13.7 (56.7) | 14.7 (58.5) | 8.7 (47.7) | 2.1 (35.8) | −4.6 (23.7) | −9.0 (15.8) | −12.8 (9) |
| 歷史最低温 °C（°F） | −27.0 (−16.6) | −28.5 (−19.3) | −22.6 (−8.7) | −14.6 (5.7) | −4.2 (24.4) | 0.0 (32) | 5.2 (41.4) | 5.3 (41.5) | −0.9 (30.4) | −4.4 (24.1) | −15.5 (4.1) | −24.7 (−12.5) | −28.5 (−19.3) |
| 平均降水量 mm（英寸） | 108.4 (4.268) | 91.9 (3.618) | 77.6 (3.055) | 54.6 (2.15) | 55.5 (2.185) | 60.4 (2.378) | 90.7 (3.571) | 126.8 (4.992) | 142.2 (5.598) | 109.9 (4.327) | 113.8 (4.48) | 114.5 (4.508) | 1,146.1 (45.122) |
| 平均降雪量 cm（英寸） | 137 (53.9) | 116 (45.7) | 74 (29.1) | 6 (2.4) | 0 (0) | 0 (0) | 0 (0) | 0 (0) | 0 (0) | 1 (0.4) | 30 (11.8) | 113 (44.5) | 479 (188.6) |
| 平均降水日數（≥ 0.5 mm） | 22.1 | 19.2 | 18.3 | 12.3 | 10.2 | 9.3 | 9.4 | 10.5 | 11.7 | 14.0 | 18.3 | 19.9 | 175.1 |
| 平均降雪日數（≥ 0.2 cm） | 29.1 | 25.2 | 22.5 | 6.7 | 0.1 | 0.0 | 0.0 | 0.0 | 0.0 | 0.9 | 13.5 | 26.8 | 124.4 |
| 平均相對濕度（%） | 69 | 68 | 65 | 61 | 65 | 72 | 75 | 75 | 71 | 67 | 67 | 68 | 69 |
| 每月平均日照時數 | 90.4 | 103.5 | 144.7 | 175.8 | 200.4 | 180.0 | 168.0 | 168.1 | 159.3 | 145.9 | 99.1 | 82.7 | 1,718 |
| 出處 #1：Japan Meteorological Agency |
| 出處 #2：Weather Atlas (UV), Time and Date (dewpoints, 2005-2015), Météo Climat |

## 參考
# 阿伊努文

| 阿伊努文 阿伊努語系 |
| --- |
| アィヌ・イタㇰ、*Aynu⹀itak* |
| 用嘅國家、地區 | 而家淨係得北海道；以前重有庫頁島、千島群島同本州北部（有可能） |
| 族群 | 阿伊努人 |
| 講嘅人口 | — |
| 系屬 | 孤立語言 |
| 方言 | 北海道阿伊努文
庫頁島阿伊努文 †
千島列島阿伊努文 †

 |
| 文字 | 片假名、拉丁字母 |
| 語言代碼 |
| ISO 639-1 | 無 |
| ISO 639-2 | ain |
| ISO 639-3 | ain |
| 歷史上證實有用過阿伊努文嘅地域（深紅色）同埋基於地名學證據（紅點）、又鬼村落（紫點）同日文同言線懷疑以往有用過嘅範圍（粉紅色）[沃溫 1993] |
| * 睇
* 傾
* 改
 |

**阿伊努文**（粵音：aa3 ji1 nou5 man4\*2；阿伊努文：**アィヌ・イタㇰ**，羅馬化：**Aynu-itak**），係北海道嗰頭嘅阿伊努人嘅語文，10人用緊（2007）。阿伊努文以前有三種方言，分別分佈喺北海道、庫頁島南邊以及千島列島同琴察加半島。唯一重有人用緊嘅北海道方言就俾聯合國教科文組織列做處於極度危險嘅瀕危語言。

## 變種

柴谷（1990:9）同畢蘇斯基（1998:2）將北海道同庫頁島變種分做唔同語文（「Ainu languages」），而沃溫（1993）就叫佢哋做方言（「dialects」）。

## 音韻

### 元音

阿伊努文有五個元音。

|   | 前 | 央 | 後 |
| --- | --- | --- | --- |
| 閉 | i |  | u |
| 中 | e |  | o |
| 開 |  | a |  |

### 輔音

|  | 雙唇 | 齒齦 | 硬齶 | 軟齶 | 聲門 |
| --- | --- | --- | --- | --- | --- |
| 爆破音 | p | t |  | k |  |
| 塞擦音 |  | t͡s |  |  |  |
| 擦音 |  | s |  |  | h |
| 鼻音 | m | n |  |  |  |
| 近音 |  |  | j | w |  |
| 閃音 |  | ɾ |  |  |  |

## 文法

## 書寫

有人用片假名來寫阿伊努文，亦都有人用拉丁字母。統一碼嘅片假名擴張板塊包含咗用來寫阿伊努文所需要嘅額外假名。

下圖係 2016 年影到嘅北海道一個牌，用咗多種語言嚟寫「多謝」。

最頂嗰行係日本話 **arigatou**（平假名：ありがとう），

由最頂數第二行就係阿伊努話 **iyairaiker**（イヤイライケ**ㇾ**），

阿伊努話同日本話明顯有異嘅係，阿伊努話有比較多樣化嘅封閉音節，可以有 **-r** 或者 **-k** 等嘅輔音做尾嘅音節，呢啲音節都係日本話冇嘅。啲人用片假名（一種設計嚟寫日本話嘅文字）寫阿伊努話嗰陣，好興用「擺尾嘅細隻片假名」嚟表達呢啲結尾輔音。例如**ク**呢隻片假名喺標準日本話入面係表示 **ku** 噉嘅音，**ainu-itak**（阿伊努話入面**阿伊努話**噉解）就可以寫成

**アイヌ・イタㇰ**
噉嘅樣。參考返上面嘅日文五十音，**イ** → **i**，**タ** → **ta**，而最後面嗰隻**ク**明顯縮細咗，用嚟表達「呢度係寫緊 **i-tak**，唔係 **i-ta-ku**」。

## 復興

整體來講，阿伊努人好少認自己係阿伊努人，搞到好難搵到佢哋。據統計，有百分之66嘅阿伊努族後生仔唔知自己係阿伊努人。雖然係咁，仍然有阿伊努人大力推動阿伊努文嘅復興。1987年開始，北海道阿伊努協會開辦阿伊努文班。咁多年來，雖然得返好少人當阿伊努話做母語，但當係第二語言嘅就越來越多。到咗2019年，日本政府正式承認阿伊努人嘅原住民地位。

## 參考

## 引用

* 沃溫亞歷山大 (1993)。*A Reconstruction of Proto-Ainu*。萊頓：Brill。ISBN 978-90-04-09905-0。
* 柴谷方良 (1990)。*The Languages of Japan*。劍橋：劍橋大學出版社。ISBN 978-0-521-36918-3。
* 畢蘇斯基布羅尼斯瓦夫 (1998)。Alfred F. Majewicz (編)。*The aborigines of Sakhalin*。The Collected Works of Bronisław Piłsudski。第I卷。Berlin-New York：德格魯伊特。頁 792。ISBN 978-3-11-010928-3。
# 鮟鱇屬

| How to read a taxobox**鮟鱇屬** |
| --- |
|  |
| **物種分類** |
|

|  |  |
| --- | --- |
| 界 | 動物界 Animalia  |
| 門(Divisio): | 脊索動物門 Chordata  |
| 綱 | 輻鰭魚綱 Actinopteri  |
| 目 | 鮟鱇目 Lophiiformes  |
| 科 | 鮟鱇科 Lophiidae  |
| 屬 | **鮟鱇屬 *Lophius  |

 |

**鮟鱇屬**（學名：Lophius）係鮟鱇目鮟鱇科嘅其中一個屬。

## 種

* 美洲鮟鱇（*Lophius americanus*）
* 蕾鮟鱇（*Lophius budegassa*）
* 長鰭鮟鱇（*Lophius gastrophysus*）
* 黃鮟鱇（*Lophius litulon*）
* 釣鮟鱇（*Lophius piscatorius*）
* 伐氏短棘鮟鱇（*Lophius vaillanti*）
* 鋤齒鮟鱇（*Lophius vomerinus*）

## 攷
# 明治

日王睦仁改號明治
**明治**（粵拼：ming4 zi6）係日本明治天皇在任嗰陣最後用嘅年號，而時間係從1868年10月23號開始，一直到1912年7月30號為止。「明治」呢個詞係出自《易經》嘅「聖人南面而聽天下，向明而治」。而「明治」呢個年號喺以前入過替補10次。

## 同西方年曆嘅映射

明治M年同公元c年嘅關係：

M = c - 1867 = c - ( 1900 - 33 )

啫係話喺公元1900年或之後嘅年份入面，最後嗰兩個數字再加上33就係明治嘅年份喇。

| 明治 | 元年 | 2年 | 3年 | 4年 | 5年 | 6年 | 7年 | 8年 | 9年 | 10年 |
| --- | --- | --- | --- | --- | --- | --- | --- | --- | --- | --- |
| 西曆 | 1868年 | 1869年 | 1870年 | 1871年 | 1872年 | 1873年 | 1874年 | 1875年 | 1876年 | 1877年 |
| 干支 | 戊辰 | 己巳 | 庚午 | 辛未 | 壬申 | 癸酉 | 甲戌 | 乙亥 | 丙子 | 丁丑 |
| 明治 | 11年 | 12年 | 13年 | 14年 | 15年 | 16年 | 17年 | 18年 | 19年 | 20年 |
| 西曆 | 1878年 | 1879年 | 1880年 | 1881年 | 1882年 | 1883年 | 1884年 | 1885年 | 1886年 | 1887年 |
| 干支 | 戊寅 | 己卯 | 庚辰 | 辛巳 | 壬午 | 癸未 | 甲申 | 乙酉 | 丙戌 | 丁亥 |
| 明治 | 21年 | 22年 | 23年 | 24年 | 25年 | 26年 | 27年 | 28年 | 29年 | 30年 |
| 西曆 | 1888年 | 1889年 | 1890年 | 1891年 | 1892年 | 1893年 | 1894年 | 1895年 | 1896年 | 1897年 |
| 干支 | 戊子 | 己丑 | 庚寅 | 辛卯 | 壬辰 | 癸巳 | 甲午 | 乙未 | 丙申 | 丁酉 |
| 明治 | 31年 | 32年 | 33年 | 34年 | 35年 | 36年 | 37年 | 38年 | 39年 | 40年 |
| 西曆 | 1898年 | 1899年 | 1900年 | 1901年 | 1902年 | 1903年 | 1904年 | 1905年 | 1906年 | 1907年 |
| 干支 | 戊戌 | 己亥 | 庚子 | 辛丑 | 壬寅 | 癸卯 | 甲辰 | 乙巳 | 丙午 | 丁未 |
| 明治 | 41年 | 42年 | 43年 | 44年 | 45年 |
| 西曆 | 1908年 | 1909年 | 1910年 | 1911年 | 1912年 |
| 干支 | 戊申 | 己酉 | 庚戌 | 辛亥 | 壬子 |
# 相撲

相撲
日本兒童相撲
**相撲**係日本傳統運動，由兩位淨係着住相撲帶嘅人，喺土俵上面進行比賽，將對手推跌令到對方除咗腳板以外身體任何部分掂到地下或者將對方推出土俵之外就為之贏。

## 歷史

相撲歷史可以追溯到1500年前，係日本最早嘅競技活動。相撲最早出現喺宗教活動，喺豐收季節、神壇前舉行嘅慶祝活動之一。喺西元7世紀嘅時候允恭天皇嘅喪禮，當時中國曾經派遣特使致意，並表演雅樂同舞樂。而其中嘅舞樂，由於力士裸露上身表演角力，喺當時叫做「素舞」，佢嘅日文發音同今日所講嘅相撲非常接近，據講呢個就係相撲一詞嘅起源。

到咗奈良時代，相撲活動先至正式進入皇宮，成為年度競技大賽。12世紀，日本內戰不斷，相撲攻擊技巧亦喺戰鬥上發揮作用，因此，往後嘅武士同早期嘅柔道可能都同相撲有關。16世紀中期，喺大將軍織田信長嘅推動之下，相撲達到全盛，比賽場地「土俵」嘅設立，亦令到相撲走向競技之路。到咗17世紀，相撲走入名間，職業相撲迅速發展而平民化，亦逐漸成為日本國技。

相撲運動同一般運動最唔同嘅地方係，相撲一直受到天皇、將軍嘅喜愛，就算今日已經完全成為民間運動，天皇同皇太子仍然經常親臨比賽會場觀賞。因此，相撲嘅選手自然受到社會尊敬，享有崇高的地位，戰績輝煌嘅選手更成為國民崇拜嘅偶像。

### 中華起源

中國古代出現過類似嘅運動，叫做「角觝」。《漢書》記載「角觝」（角抵）係秦朝時期改嘅：

>
> 戰國之時稍增講之，以為戲樂，用相誇示。至秦更名**角抵**者也，武帝大復增廣之；至元帝元初五年罷。
>
>
>

《御覽》引用《晉書》内容，其中又用「相撲」一詞：

>
> 潁川、襄城二郡，班宣相會，累欲作樂，襄城太守責功曹劉子篤曰：卿郡人不如潁川人**相撲**，篤曰：**相撲**下技，不足以別兩國優劣，請二郡更對，論經國大理，人物得失。
>
>
>

即係話「相撲」早就響晉朝出現。北宋期間重有女子相撲，而女選手叫做「女颭」。

## 輸贏規則

相撲比賽嘅輸贏基本上係以下三項規則：

* 喺土俵裏面除咗腳板之外，身體嘅任何一部分先掂到地，就判佢輸。
* 身體嘅任何部分先掂到場外嘅地面，就判佢輸。
* 比賽嗰陣，如果腰帶俾對方拉低或露出重要部位，就判佢輸。

## 禁用嘅動作

如果有以下犯規動作，就會判輸：

* 用拳頭攻擊對手
* 故意扯對手頭髮
* 插對手嘅眼或攻擊對手心口等要害
* 用兩隻手同時打對手嘅雙耳
* 捉住對手腰帶嘅前面或手指喺側邊伸入
* 箍住對手條頸
* 踢對手嘅胸或肚
* 拗對手嘅手指
* 殺死對手

## 參考

## 出面網頁

* 國際相撲連盟
* 歐洲相撲連盟
* 日本相撲協會 (大相撲)
* 日本相撲連盟
* 日本女子相撲連盟
* 香港相撲協會
* 中華民國相撲協會
# 地支

**地支**係中國古時一種文字排序符號，有十二字，「子tsiː³⁵」、「丑tsʰɐu³⁵」、「寅jɐn¹¹」、「卯maːu¹³」、「辰sɐn¹¹」、「巳tsiː²²」、「午ŋ¹³」、「未mei²²」、「申sɐn⁵⁵」、「酉jɐu¹³」、「戌sɵt⁵⁵」同「亥hɔːy²²」，循環用。古時成日用嚟命名、排序、記時等。現代都有用十二地支嚟排序。

羅馬字母傳到中國，羅馬字母a至j可以用天干對譯，「k」至「v」可以用地支對譯，但天干同地支加埋得22隻，羅馬字母最後嘅「w」、「x」、「y」同「z」就無干支漢字，要用「物」、「天」、「地」同「人」。十九世紀中期，中國數學家李善蘭用天干、地支、「物」、「天」、「地」同「人」對譯羅馬字母；大寫字母用代表細寫字母嘅漢字加「口」部表示。

## 睇埋

* 天干
* 五行
* 八卦
* 生肖
* 節氣

## 攷